- Hindi News
- National
- ड्राइवर की हत्या, बचाने पहुंची मां से बोले आरोपी ले जा बेटे को नहीं तो जला देंगे
ड्राइवर की हत्या, बचाने पहुंची मां से बोले आरोपी- ले जा बेटे को नहीं तो जला देंगे
भास्कर संवाददाता | मांडलगढ़
धाकड़खेड़ी में मंगलवार रात ट्रैक्टर ड्राइवर की लेनदेन को लेकर हत्या कर दी गई। हत्या का आरोपी किराणा व्यापारी उसके परिजन हैं। इन्होंने पुराने लेनदेन को लेकर बुरी तरह मारपीट की। इस दौरान जलाने की धमकी भी दी। हत्या का एक आरोपी भी घायल हुआ है जिसे जिला अस्पताल में भर्ती कराया गया।
मांडलगढ़ थानाधिकारी गजेंद्र सिंह ने बताया कि मंगलवार सुबह करीब 8 बजे धाकड़ खेड़ी निवासी मानसिंह उर्फ मान्या (35) पुत्र मथुरालाल मीणा ट्रैक्टर लेकर घर से निकला। शाम करीब सात बजे गांव का ही गोरू पुत्र शंकरलाल मीणा मानसिंह के घर पहुंचा तथा उसकी मां अनोप देवी को कहा कि तेरे बेटे की हत्या हो गई। इस पर अनोप देवी गांव में बताई गई जगह पहुंची वहां मानसिंह पड़ा मिला। गांव का ही राधेश्याम पुत्र सुखा मीणा, उसकी प|ी पप्पूड़ी, भाई शैतान आदि उसके साथ लकड़ियों पत्थरों से मारपीट कर रहे थे। वह चिल्लाई तो आरोपियों ने उसे धमकी दी कि तेरे बेटे की लाश को ले जा वरना यहीं जला देंगे। बाद में मानसिंह को परिजन सिर शरीर पर गंभीर चोटें लगी होने से जिला अस्पताल लाए, जहां एमओटी पर डॉक्टरों ने उसे मृत घोषित कर दिया। पुलिस ने बुधवार सुबह पोस्टमार्टम कराया। पुलिस की मौजूदगी में अंतिम संस्कार किया गया।
tgl_Latn sot_Latn hin_Deva hin_Deva mar_Deva hin_Deva hin_Deva